kardosdrur/scandi-wiki huggingface dataset:
La Niña (skib)

La Niña (det spanske ord for "pige(n)") var et af de tre skibe, som Christopher Columbus brugte på sin første rejse over Atlanterhavet i 1492. Skibets rigtige navn var Santa Clara. Navnet La Niña var formentlig et ordspil på skibets ejers navn, Juan Niño. Skibet var en karavel.

De andre skibe i Columbus' ekspedition var karavellen La Pinta og karakken Santa María. La Niña var oprindelig et latinersejlskib rigget caravela latina, men blev ved Azoerne rigget som caravela redonda med råsejl for bedre ydedygtighed på havet. Der er ingen autentisk dokumentation for Niñas speficikke design. Ofte siges skibet at have haft tre master, men der er nogle beviser på at det havde fire master.

Historie 
På Columbus' første rejse, havde La Niña 24 mand om bord, med Vicente Yáñez Pinzón som kaptajn. Ifølge optegnelserne i Libro de Armadas var skibet en karavel med en længde på cirka 20 meter, en bredde på cirka 7 meter og en dybgang på cirka 2 meter. Det kunne transportere en last på cirka 60 ton.

Den 3. august 1492 forlod de den andalusiske havn Moguer ved Palos de la Frontera i det sydvestlige Spanien, gjorde ophold på de Kanariske Øer den 12. august 1492 og fortsatte vestover. Ved daggry den 12. oktober 1492 så de land ved Bahamas. Efter Santa Maria var gået på grund, vendte Columbus tilbage om bord på Niña i begyndelsen af 1493, og ankom til Palos de la Frontera den 15. marts. På Niñas første rejse til Amerika, sov besætningen på dækket, men begyndte at bruge hængekøjer efter at have set indfødte sove i dem.

Allerede i september 1493 indgik La Niña i en flåde på 17 skibe på den anden rejse til Hispaniola. I mellemtiden var Columbus blevet ejer at skibet, som han valgte som sit flagskib under opdagelsen af Jamaica og Cube. Den 12. juni 1494 vendte han om bord på skibet tilbage til Hispaniola. Det stærkt beskadigede skib skulle repareres og først i 1496 kunne Columbus vende tilbage til Spanien.

Skibet blev dernæst anvendt i en handelsrejse til Rom, muligvis uden Columbus' accept. I nærheden af Sardien blev det taget til fange af franske pirater. Besætningen kunne dog betale de krævede løsepenge og vende tilbage til Spanien om bord på La Niña.

I 1498 blev skibet udrustet til den tredje rejse til Vestindien; det blev udstyret med nye planker, et 200-punds anker, nye sejl, samt lastet med 18 ton hvede, 17 ton vin, 7 ton skibstvebakker, 2 ton mel, 2.000 pund ost og en tønde saltet kød, desuden olivenolie, sardiner, druer og hvidløg. Skibet skulle transportere 90 bosættere, herunder fire kvinder. Som forsvar mod pirater, blev det udstyret med ti kanoner, 80 kanonkugler, 54 lange og 20 korte lanser, såvel som 100 pund sortkrudt. Den 3. februar 1498 blev sejlet sat, og den velbeholdne fragt blev i oktober 1499 losset i Hispaniola.

På grund af et mytteri i hans koloni, var Columbus kommet i pengenød og var tvunget til at sælge La Niña til en Diego Ortiz. Herefter er skibets videre skæbne ikke kendt.

Under Columbus' kommando sejlede La Niña mindst 25.000 sømil (46.000 km).

Reference 

Fragtskibe
Skibsekspeditioner
Pinta (skib)

Pinta ("det malede") var det hurtigste af de tre skibe, Christopher Columbus brugte på sin første rejse over Atlanterhavet i 1492. Sømanden Rodrigo de Triana, var som Pintas udkig, den første på rejsen, der den 12. oktober 1492 så den nye verden, formentlig var det øen Guanahani i det nuværende Bahamas.

Skibet var en tremastet karavel, rigget med råsejl. Med sin vægt på omkring 60 ton, længde på cirka 20 meter og bredde på cirka 7 meter, var det mindre end det største af de tre skibe på rejsen, Santa María. Besætningen var på 26 mand. Pintas kaptajn var Martín Alonso Pinzón. Traditionelt blev spanske skibe opkaldt efter helgener og normalt givet kælenavne. Derfor var Pinta, som Niña, ikke skibets rigtige navn, der dog er ukendt.

Ekstern henvisning 
 Florida Museum of Natural History – liste over Pintas besætning

Fragtskibe
Skibsekspeditioner
Kieran Richardson

Kieran Edward Richardson (født 21. oktober 1984 in Greenwich, London, England) er en engelsk fodboldspiller. Richardson er venstre-sidet midtbanespiller, men er også i stand til at spille på den centrale midtbane samt venstre back. Han har gennem karrieren spillet for blandt andet Manchester United, Sunderland og Fulham.

Eksterne henvisninger 

Fodboldspillere fra England
Fodboldspillere fra Fulham F.C.
Fodboldspillere fra Manchester United F.C.
Fodboldspillere fra West Bromwich Albion F.C.
Fodboldspillere fra Sunderland A.F.C.
Luke Steele

Luke David Steele (født 24. september 1984 i Peterborough, Cambridgeshire, England) er en engelsk fodboldspiller. Han er målmand og spiller i øjeblikket for Bristol City.

Eksterne henvisninger 

Fodboldspillere fra England
Fodboldspillere fra Peterborough United F.C.
Fodboldspillere fra Manchester United F.C.
Fodboldspillere fra Coventry City F.C.
Fodboldspillere fra West Bromwich Albion F.C.
Fodboldspillere fra Barnsley F.C.
Personer fra Peterborough
Emil von Reznicek

Emil Nikolaus Joseph Freiherr von Reznicek, også: Reznicek (født 4. maj 1860 i Wien, død 2. august 1945 i Berlin) var en østrigsk senromantisk komponist med tjekkiske rødder.

Reznicek var elev fra Leipzigs konservatorium og i flere år virksom som kapelmester ved mindre teatre i Tyskland og Østrig og som rejsende orkesterdirigent. Han har komponeret otte symfonier, hvoraf tre studiesymonier er tabt, kirkemusik, orkestersuiter, strygekvartetter, nogle symfonier, men blev navnlig kendt ved Donna Diana (1894), en lystspilopera, der vidnede om et ikke almindeligt, dog mere let humoristisk og elegant end dybtgående talent, og som gjorde betydelig lykke og opførtes rundt om på tyske scener (ouverturen er også meget spillet i koncertsalen). Siden fulgte en folkelig opera over Till Uglspils motiver og Ritter Blaubart m.m.; Fra 1909 til 1911 virkede han som første kapelmester ved Komische Oper i Berlin og fra 1920 lærer ved "Hochschulen" i Berlin.

Udvalgte værker 

 Symfoni nr. 1 "Tragisk" (i D-mol (1902) - for orkester
 Symfoni nr. 2 "Ironisk" (i Bb-dur) (1904) - for orkester
 Symfoni nr. 3 "I gammel stil" (i D-dur) (1918) - for orkester
 Symfoni nr. 4 (i F-mol) (1919) - for orkester
 Symfoni nr. 5 "Danse-Symfoni" (1924) - for orkester
 Studiesymfoni nr. 0 (1881) (tabt) - for orkester
 Studiesymfoni nr. 1 (1882) (tabt) - for orkester
 Studiesymfoni nr. 2 (1882) (tabt) - for orkester

Kilde 
 Opslag af kontorchef W. Behrend i Salmonsen  (Salmonsens Konversationsleksikon, 2. udgave, bd. 20, s. 94)

Eksterne henvisninger 

 Reznicek-side  med blandt andet lydprøve af ouverturen til Donna Diana. 
 Omfangsrig Reznicek-side , med lydprøver. 
 Om Reznicek  hos Klassika.info 

Komponister fra Østrig
Romantikkens komponister
Operakomponister fra Tyskland
Personer fra Wien
Østrigere i 1800-tallet
Østrigere i 1900-tallet
Erlend Mamelund

Erlend Mamelund (født 1. maj 1984 i Bærum, Norge) er en  forhenværende norsk håndboldspiller, som spillede for den tyske  tyske Bundesligaklub THW Kiel. Han har tidligere spillet for Helset IF, Haslum, HSG Nordhorn, SG Flensburg-Handewitt, FCK Håndbold, Haslum og Montpellier HB før han igen vendte tilbage til Haslum i januar 2013.. Med HSG Nordhorn var han i 2008 med til at vinde EHF Cuppen.

I sommeren 2015 giftede han sig med håndboldspilleren Karoline Næss Mamelund.

I 2016 valgte han at trække sig tilbage for at blive en del af Tom-Eirik Skarpsnos trænerhold.

Landshold 
Marmelund debuterede for det norske landshold den 29. juli 2005 i en kamp mod Polen. Siden da har han deltaget ved både VM i 2007 og VM i 2009.

Kilder

Eksterne henvisninger 

 
 Spillerinfo  

Håndboldspillere fra Norge
Håndboldspillere fra SG Flensburg-Handewitt
Håndboldspillere fra FC København Håndbold
Håndboldspillere fra HSG Nordhorn
Håndboldspillere fra THW Kiel
Håndboldspillere fra Montpellier HB
Afghanistans Ministerkabinet

Afghanistans Ministerkabinet består af lederne for regeringens ministerier.

Medlemmer i 2022 er:

Medlemmer i tidligere regering 
Præsidenten udpeger medlemmerne af kabinettet, med nationalforsamlingens godkendelse.

Eksterne Henvisninger/kilder 
CIA – World Leaders

Referencer 

Ministerkabinet
Candle in the Wind

"Candle in the Wind" er en sang med musik af Elton John og tekst af Bernie Taupin. Den blev oprindeligt skrevet i 1973 til ære for Marilyn Monroe, der døde 11 år tidligere. Sangen blev udgivet som single fra albummet Goodbye Yellow Brick Road (1973).

Udgivelse og indspilning 
Den originale version af sangen blev indspillet i maj 1973 og udgivet som albummets først single i 1974. I Storbritannien nåede denne version af sangen nummer 11 på UK Singles Chart. På det tidspunkt var sangen ikke udgivet som single i USA, hvor "Bennie and the Jets" blev valgt i stedet for. Sangen blev placeret nummer 136 på Rolling Stones liste over de 500 bedste sange til alle tider.

Udgivelse fra 1997 

I 1997 skrev Bernie Taupin en ny version af "Candle in the Wind" med titlen "Candle in the Wind 1997" eller "Goodbye, England's Rose", som Elton John spillede til prinsesse Dianas begravelse. Det er den eneste gang, han har spillet denne udgave af sangen. Sangen blev udgivet på single og blev et giganthit for John; den blev i løbet af udgivelsesdagen solgt i 658.000 eksemplarer i Storbritannien, hvilket er det største salg for nogen single i landets musikhistorie.

Referencer

Eksterne henvisninger 
 Candle in the Wind på Allmusic
 Officiel tekst

Elton John-sange
Sange fra 1973
Singler fra 1974
Sange fra 1997
Singler fra 1997
Nummer-et hits i Danmark
Nummer-et hits i Storbritannien
Joint Base Andrews

Joint Base Andrews (tidligere Andrews Air Force Base) er en flyvestation for United States Air Force nær Washington DC, og base for 89th Airlift Wing, og den amerikanske præsidents fly Air Force One. Oprindelig hed basen Camp Springs Army Air Base, men navnet blev ændret i 1945 til minde om generalløjtnant Frank Maxwell Andrews, som var en af hovedpersonerne i opbygningen af USAAF. 

Basen ligger i Prince George's County i Maryland, lidt øst for Washington DC.

Eksterne henvisninger 

 Joint Base Andrews officielle hjemmeside  

Lufthavne i USA
Bygninger, konstruktioner og anlæg i Maryland
USA's militæranlæg
Flybaser
United States Air Force
Michael Barnes

Michael Thomas Barnes (født 24. juni 1988 i Chorley, Lancashire, England) er en engelsk fodboldspiller. Hans regulære position er på venstre fløj-positionen.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Chesterfield F.C.
Fodboldspillere fra Shrewsbury Town F.C.
Fodboldspillere fra Northwich Victoria F.C.
Fodboldspillere fra Southport F.C.
Fodboldspillere fra F.C. Halifax Town
Fodboldspillere fra A.F.C. Fylde
Fodboldspillere fra Chorley F.C.
Algeriets Ministerråd

Algeriets Ministerråd består af lederne af regeringens ministerier. Præsidenten udpeger en premierminister, der nedsætter ministerrådet.

Medlemmer

Eksterne Henvisninger/Kilder 
CIA – World Leaders 

Ministerråd
Regeringer
Silkeborg Sports College

Silkeborg Sports College (SSC), beliggende i Silkeborg, er en udvidelse af det tidligere Silkeborg Fodbold College, som blev oprettet i 1994.

SSC tilbyder skolegang, HHX og STX, i kombination med træning på professionelt niveau i sportsgrenene fodbold, håndbold, kano og kajak samt cykling.

Anno 2009 er samarbejdspartnerne i undervisningsforløbet, Silkeborg Handelsskole og Silkeborg Amtsgymnasium og på den sportslige side samarbejdes der med Silkeborg IF, Silkeborg-Voel KFUM & Bjerringbro-Silkeborg, Silkeborg Kajakklub, cykelholdene Team Designa Køkken og Silkeborg IF Cykling.

Ekstern kilde og henvisning 
 SSCs hjemmeside 

Uddannelsesinstitutioner i Danmark
Sports College
Etableret i 1994
Sports College
Sports College
Tomasz Tłuczyński

Tomasz Tłuczyński (født 19. april 1979 i Kielce, Polen) er en polsk håndboldspiller, der til dagligt spiller for den tyske klub TSV Hannover-Burgdorf. Han kom til klubben i 2005, og har spillet for tyske klubber i hele sin karriere.

Landshold 
Tłuczyński spiller desuden for det polske landshold, som han blandt andet vandt sølv med ved VM i 2007, hvor man i semifinalen besejrede Danmark, inden man i finalen tabte til værtslandet Tyskland.

Eksterne henvisniger 
 Spillerinfo 

Håndboldspillere fra Polen
Jesper Hoffmeyer

Jesper Hoffmeyer (født 21. februar 1942, død 25. september 2019) var en dansk biokemiker og internationalt anerkendt semiotiker. 

Hoffmeyer var mest kendt for sammen med Claus Emmeche at have introduceret begrebet biosemiotik i Danmark. Han udgav en serie bøger, bl.a. "En snegl på vejen" fra 1996. Han blev doktor med disputatsen "Biosemiotik" fra 2005, og var videnskabsredaktør på Dagbladet Information i en årrække.
Hoffmeyer udgav i 2009 "Tro på tvivl – Kritik af religiøs og videnskabelig ufornuft".

Litteratur 
 Claus Emmeche; Kull Kalevi; Frederik Stjernfelt (2002). Reading Hoffmeyer, Rethinking Biology. (Tartu Semiotics Library 3.) Tartu: Tartu University Press.

Henvisninger

Ekstern henvisning 
 Jesper Hoffmeyers hjemmeside 

Semiotikere
Biokemikere fra Danmark
Biologer fra Danmark
SSC

SSC har flere betydninger:
 SSC – sports-college i Silkeborg
 SSC Napoli – italiensk fodboldklub
Juanín García

Juanín García Lorenzana (født 28. august 1977 i León, Spanien) er en spansk håndboldspiller, der til dagligt spiller for den spanske Liga ASOBAL-klub FC Barcelona. Han kom til klubben i 2005 fra ligarivalerne Ademar León. Han har vundet det spanske mesterskab med begge klubberne.

Landshold 
García står noteret for over 100 kampe for det spanske landshold, som han blandt andet blev verdensmester med ved VM i 2005 i Tunesien.

Eksterne henvisniger 
 Spillerinfo 

Håndboldspillere fra Spanien
Olympiske bronzemedaljevindere fra Spanien
Medaljevindere ved sommer-OL 2008
Norden som Atomvåbenfri Zone

Norden som Atomvåbenfri Zone var et sovjetisk forslag om traktatmæssigt at forbyde atomvåben i Norden. Forslaget blev første gang fremsat i 1958 og senere genfremsat en række gange i 1960'erne. Forslaget blev imidlertid afvist af de nordiske lande, da ingen af dem havde atomvåben. Faktisk var Sovjetunionen det eneste land, der havde atomvåben i det nordiske område, nemlig i Baltikum og på Kolahalvøen. Forslaget blev derfor generelt betragtet som et sovjetisk forsøg på at skabe splid i og svække NATO, idet et forbud mod atomvåben stred imod NATO's forsvarsstrategi.

I 1970'erne tog forskellige fredsbevægelser i Danmark imidlertid kravet op, ikke mindst den DKP-kontrollerede Samarbejdskomiteen for Fred og Sikkerhed. Forslaget blev dog især omstridt efter at Socialdemokratiet i 1983 ændrede standpunkt og støttede ideen. Forslaget blev dermed et af de centrale stridspunkter mellem regeringen og oppositionen i den såkaldte fodnoteperiode.

Se også 
Arne Herløv Petersen-sagen

Den kolde krig
Kernevåben
Peter Bredsdorff-Larsen

Peter Bredsdorff-Larsen (født 11. august 1967) er en dansk håndboldtræner, der er nuværende landstræner for Færøernes herrehåndboldlandshold siden 2021.

Han har tidligere været cheftræner i KIF Kolding frem til slutningen af sæsonen 2012/13. Herefter trænede han Bjerringbro-Silkeborg i syv sæsoner, hvor man blandt andet førte klubben til sit første mesterskab i 2016.

Bredsdorff-Larsen har været assistenttræner for landsholdet i samme periode, som Ulrik Wilbek har været landstræner for herrerne siden 2005, mens han i 2008 overtog pladsen som cheftræner i AaB Håndbold. I sommeren 2011 overtog han roret i KIF Kolding efter Ingemar Linnell. Som asssisttræner i Kolding havde han Henrik Kronborg der skiftede til KIF Kolding i sommeren 2011 efter et job som cheftræner i Nordsjælland håndbold. I 2014 blev han træner i sin nuværende klub BSV.

Referencer 

Håndboldtrænere fra Danmark
Michael Lea

Michael Robert Lea (født 4. november 1987 i Salford, Greater Manchester, England) er en engelsk fodboldspiller der i øjeblikket spiller for Atherton Collieries. Hans regulære position er venstre back, men han kan også spille som center-back, hvis det er nødvendigt.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Scunthorpe United F.C.
Ritchie De Laet

Ritchie De Laet (født 28. november 1988 i Antwerpen, Belgien) er en belgisk fodboldspiller der i øjeblikket spiller for Antwerpen som forsvarsspiller, udlejet fra engelske Aston Villa. Han kan spille hvor som helst langs de fire bageste positioner.

Eksterne henvisninger 

Fodboldspillere fra Belgien
Fodboldspillere fra Royal Antwerp FC
Fodboldspillere fra Stoke City F.C.
Fodboldspillere fra Wrexham F.C.
Fodboldspillere fra Manchester United F.C.
Fodboldspillere fra Leicester City F.C.
Fodboldspillere fra Aston Villa F.C.
Fodboldspillere fra Middlesbrough F.C.
Fodboldlandsholdsspillere fra Belgien
Ritchie Jones

Richard Glynn "Ritchie" Jones (født 26. september 1986 i Manchester, England) er en engelsk fodboldspiller. Han har tidligere spillet for blandt andet Manchester United.

Eksterne henvisninger 

Fodboldspillere fra England
Fodboldspillere fra Barnsley F.C.
Fodboldspillere fra Colchester United F.C.
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Yeovil Town F.C.
Fodboldspillere fra Hartlepool United F.C.
Fodboldspillere fra Oldham Athletic A.F.C.
Fodboldspillere fra Bradford City A.F.C.
Fodboldspillere fra Rochdale A.F.C.
Fodboldspillere fra San Jose Earthquakes
Fodboldspillere fra Grimsby Town F.C.
Personer fra Manchester
Ryan Shawcross

Ryan James Shawcross (født 4. oktober 1987 i Chester, England) er en engelsk fodboldspiller der i øjeblikket spiller for Inter Miami CF. Hans position er center-back.

Eksterne henvisninger 

 Profil af Ryan Shawcross på StokeCityFC.com 
 Profil af Ryan Shawcross på ManUtd.com 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Stoke City F.C.
Personer fra Chester
Sylvan Ebanks-Blake

Sylvan Augustus Ebanks-Blake (født 29. marts 1986 i Cambridge, England) er en engelsk fodboldspiller-angriber der i øjeblikket spiller for Telford United.

Eksterne henvisninger 

 
 Profil af Sylvan Ebanks-Blake  på Wolves.PremiumTV.co.uk 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Plymouth Argyle F.C.
Fodboldspillere fra Wolverhampton Wanderers F.C.
Fodboldspillere fra Ipswich Town F.C.
Personer fra Cambridge
John Philip Sousa

John Philip Sousa (født 6. november 1854 i Washington DC i USA, død 6. marts 1932 i Reading i  Pennsylvania i USA) var en amerikansk komponist og korpsdirigent. Han er en af de mest kendte marchkomponister. Han skrev over 100 marcher, deriblandt "The Stars and Stripes Forever".
 
Ud over marcherne skrev han  ti operaer.

Sousafonen har fået navn efter ham.

Eksterne henvisninger 
 
 

Komponister fra USA
Dirigenter fra USA
Personer fra Washington D.C.
Giuseppe Rossi

Giuseppe Rossi (født 1. februar 1987 in Teaneck, New Jersey, USA) er en italiensk fodboldspiller. Han spiller i øjeblikket for det italienske Serie A-hold Genoa som angriber. Rossi er Italiener-Amerikaner som er født og opvokset i Clifton, New Jersey, USA. Hans forældre er italienske immigranter i USA: hans far, Ferdinando Rossi, er tidligere fodboldtræner på Clifton High School og hans mor, Cleonilde Rossi, er i øjeblikket italiensklærer på Clifton High School.

Klubkarriere

Tidlig karriere 
Da Rossi blev spottet af Parmas ungdomshold, flyttede Rossi og hans far til Italien indtil Manchester United købte hans kontrakt, da han var 17 år. I United nød han sit ophold på ungdoms- og reserveholdet, men han havde begrænsede muligheder på førsteholdet, selvom han ofte imponerede, når han fik spilletid i cup-kampe. Han gjorde en god indats i en Manchester United-3-1-sejr over Sunderland på Stadium of Light.

I starten af 2006/07-sæsonen tog Rossi til Newcastle United på et lån indtil 1. januar 2007, hvor han håbede på at få noget førsteholdsspil. Han fik sin hjemmedebut den 24. september 2006, og han imponerede alle, og han viste sine hurtighed i fødderne med adskillige skud på mål. Rossi scorede sit eneste Newcastle-mål, da han første gang var med i startopstillingen den 25. oktober 2006 mod Portsmouth i en Carling Cup-kamp på St James' Park.

I den anden halvdel af sæsonen, blev han igen lånt ud, denne gang var det til sin tidligere klub Parma i en langt mere vellykket periode. Han scorede ni mål i 19 ligakampe, han hjalp dermed klubben med at slippe væk fra nedrykning og viste mange af sine kvaliteter. På grund af dette og hans ønske om at spille regelmæssigt, blev Rossi forbundet med en masse klubber rundt om i Europa.

Den 15. Juni 2009 scorede Giuseppe Rossi 2 mål imod hans fødeland USA.

Referencer

Eksterne henvisninger 

  ,  og 
 
 Villareals Trup-Profil  
 Fakta om Giuseppe Rossi  på Soccerbase 
 BBC Profil af Giuseppe Rossi  på BBC.co.uk 
 Profil af Giuseppe Rossi  på Goal.com 

Fodboldspillere fra USA
Fodboldspillere fra Italien
Fodboldspillere fra Parma FC
Fodboldspillere fra Manchester United F.C.
Fodboldspillere fra Newcastle United F.C.
Fodboldspillere fra Villarreal CF
Fodboldspillere fra ACF Fiorentina
Olympiske fodboldspillere fra Italien
20 Hits på Dansktoppen 2

20 Hits på Dansktoppen 2 er et opsamlingsalbum med danske sanger 
på Dansktoppen. Albummet blev udgivet i 1995.

Spor 
 Vildt forelsket – Birthe Kjær (P.Åhs/P.Johansson-H & K. Heick)
 Såd´n er livet – Bjørn & Johnny (Bill Cook/Stig Anderson- H & K. Heick)
 Efter regnvejr kommer solskin – Richard Ragnvald (L.Clerwall/Jørgen de Mylius)
 Køge torv – Kim Schwartz (Kim Schwartz)
 Kom med til fest – Karina Høgfeldt (Jesper Christoffersen)
 Før eller siden – Lis & Per (Bjørn Terje Bråthen/Liz & Per Kauczki)
 Anders & Julius – Jodle Birge (Morten Simonsen/Birge Lømquist)
 Min hvide orkide´ – Mik & Pylle (P.Sahlin/Vibe Jentzen)
 Lørdag nat – Bjørn "Okay" Hansen (Bjørn Hansen) 
 Den gamle jukebox Harmony (S.S.Kristiansen/R.Rudberg-Arne Jensen)
 Luk lidt sol og glæde ind – Skipper & Co. (Peder Søgaard/Tommy Aabo) 
 Frimækesprog Kim & Hallo (Søren Bundgaard/Bjarne Lisby)
 Mit stjernetegn – Richard Ragnvald (Jesper Christoffersen/Anne Hagedorn)
 Alle verdens glæder – Birthe Kjær (Mikael Wendt/Dan Adamsen)
 Always pigen – Gorm & Bydrengene (G.B.Sarning/E.Ravn-G.B.Sarning)
 Gi´ mig sol, gi´ mig hav – Kandis (Klaman-Keith Almgren/Fini)
 Alt det du ønsker dig – Valhalla (Wendt/Lund-D.A.Capo)
 Du er dig selv – Keld, Hilda & The Donkeys (Månsson/Forsberg/Heick)
 Kundskabens træ – Klaus & Servants (William Kristoffersen/Jørgen de Mylius)
 Du er solen på min himmel – Svanerne (Jesper Christoffersen/Anne Hagedorn)

Opsamlingsalbum fra 1995
Album fra Danmark
Nonnenhorn

Nonnenhorn er en købstad (markt) i Landkreis Lindau i regierungsbezirk Schwaben i den tyske delstat Bayern.

Geografi 
Nonnenhorn ligger i Region Allgäu ved Bodensøen mellem Wasserburg (Bodensee) og Kressbronn am Bodensee (Baden-Württemberg). Det er en kurby, og den er kendt for sin vin.

Historie 
Fuggerslægten erhvervede i 1592 herresædet Wasserburg og dermed også Nonnenhorn.

Herrschaft Wasserburg kom i 1763 under Østrig, og efter Freden i Pressburg (1805) blev området en del af Bayern.

Den nuværende kommune blev dannet i 1818.

Eksterne henvisninger 

Bodensøen